Държавен вестник, бр. 10, 2026 г., стр. 49

БРОЙ  10	
Д Ъ Р Ж А В Е Н  В Е С Т Н И К 	
СТР.  49   
при изменението, създаването, управлението, 
изпълнението и реализацията на всяко Обез­
печение по Заема.
9.3.	 Увеличени разходи, обезщетение и 
прихващане
(a)	Заемополучателят заплаща на Банката 
всички разходи или разноски, направени 
или понесени от Банката в резултат на 
въвеждането на или промяна в (или в 
тълкуването, администрирането или 
прилагането на) закон или разпоредба, 
или на съответствие с който и да е закон 
или разпоредба, което настъпва след 
датата на подписване на този Договор, 
в съответствие със или в резултат на 
което:
(i)	Банката е задължена да поеме до­
пълнителни разходи, за да финансира 
или изпълни задълженията си по 
Договора; или
(ii)	дадена сума, дължима на Банката съг­
ласно този Договор, или финансовите 
приходи, произтичащи от отпускането 
на Кредита или Заема от Банката на 
Заемополучателя, се намаляват или 
премахват.
(b)	Без да се засягат каквито и да е други 
права на Банката по този Договор или 
по който и да е приложим закон, Зае­
мополучателят обезщетява и предпазва 
Банката от и срещу всякакви загуби, 
понесени в резултат на всяко пълно или 
частично погасяване, което се извършва 
по начин, различен от изрично посочения 
в този Договор.
(c)	Банката може да прихване всяко задъл­
жение с настъпил падеж, дължимо от 
Заемополучателя по този Договор (до 
степента, в която Банката действително 
го притежава) срещу всяко задължение 
(независимо дали е с настъпил падеж 
или не), дължимо от Банката към За­
емополучателя, независимо от мястото 
на плащане, клона, където се регистрира 
плащането, или валутата на всяко от 
задълженията. Ако задълженията са 
в различни валути, Банката може за 
целите на прихващането да преобразу­
ва всяко от задълженията по пазарния 
обменен курс в хода на обичайната си 
дейност. Ако някое от задълженията е 
непогасено или неустановено, Банката 
може да направи прихващане със сума, 
която добросъвестно е изчислила като 
сумата на това задължение.
Член 10
Случай на неизпълнение
10.1. Право на искане за погасяване
Заемополучателят погасява незабавно це­
лия или част от Неизплатения заем (както е 
поискано от Банката) заедно с натрупаната 
лихва и всички други натрупани или дължи­
ми суми съгласно този Договор при писмено 
искане, отправено от Банката в съответствие 
със следващите разпоредби.
10.1.A. Искане за незабавно погасяване
Банката може да направи такова искане 
незабавно без предварително уведомление 
(mise en demеure prѓalable) или предприемане 
на каквато и да е съдебна или извънсъдебна 
стъпка:
(a)	ако Заемополучателят не плати на датата 
на падежа някоя дължима сума съгласно 
този Договор на мястото и във валутата, 
в която е отразено, че е платима, освен 
ако:
(i)	невъзможността му да плати е причи­
нена от административна или техни­
ческа грешка или Случай на пазарен 
срив; и 
(ii)	плащането се извършва в рамките 
на 3 (три) Работни дни от датата на 
падежа му;
(b)	ако някоя информация или документ, 
предоставен на Банката от Заемополу­
чателя или от негово име, или някоя 
декларация, гаранция или изявление, нап­
равено или което се счита за направено 
от Заемополучателя в Договора, съгласно 
или за целите на сключването му, във 
връзка с преговорите или изпълнението 
на този Договор, е или се докаже, че е 
било неправилно, непълно или подвеж­
дащо във всяко съществено отношение и 
ако обстоятелствата, довели до невярното 
представяне, могат да бъдат отстранени, 
но не бъдат отстранени в рамките на 10 
(десет) дни от уведомлението на Банката 
до Заемополучателя, или от узнаването 
от Заемополучателя за погрешното пред­
ставяне, което е по-рано;
(c)	ако в резултат на Случай на неизпълнение 
(както и да е описан) от Заемополучателя 
се изисква или може да бъде изискано, 
или след изтичане на всеки приложим 
договорен гратисен период бъде изискано 
или може да бъде изискано да погаси 
предсрочно, да се издължи, приключи 
или прекрати преди падежа всеки друг 
заем или задължение, произтичащ от 
финансова трансакция, първоначално 
предоставена на Заемополучателя за срок 
над 3 (три) години, или се отменя или 
прекратява ангажимент за всеки друг 
заем или задължение, произтичащо от 
финансова трансакция, първоначално 
предоставена на Заемополучателя за 
срок над 3 (три) години;
(d)	ако Заемополучателят не е в състояние 
да плаща дълговете си, когато те станат 
изискуеми, или спре да плаща дългове­
те си, или без предварително писмено 
уведомление до Банката сключи или се 
стреми да сключи споразумение с кре­
диторите си, включително мораториум, 
или в резултат на съществени финансови